Darjah Utama Negeri Melaka

Darjah Kebesaran Utama Negeri Melaka (DUNM) adalah darjah kebesaran tertinggi yang dikurniakan oleh Tuan Yang Terutama Yang di-Pertua Negeri Melaka sehingga 2019. Ianya dizahirkan pada 1978 dan dipinda pada 2016 lalu. Ia menjadi darjah kedua tertinggi pada 2020 apabila Darjah Seri Paduka Setia Melaka diperkenalkan. Darjah kebesaran ini mempunyai hanya satu pangkat.

Pengurniaan
Para penerima akan dikurniakan kalung, selempang dan lencana darjah.

Pengkhususan
Darjah kebesaran ini dikhususkan pengurniaannya kepada Yang di-Pertua Negeri Pulau Pinang, Yang di-Pertua Negeri Sarawak, Yang di-Pertua Negeri Sabah, Raja-Raja Melayu, Perdana Menteri Malaysia dan Timbalan Perdana Menteri Malaysia namun ia juga dianugerahkan kepada Ketua Menteri Melaka dan isteri Perdana Menteri antaranya, Tun Dr Siti Hasmah Mohd Ali dan Datin Seri Utama Rosmah Mansor.

Panggilan kehormat
Penerima akan bergelar Datuk Seri Utama bagi lelaki dan wanita, manakala bagi isteri penerima pula bergelar Datin Seri Utama. Tiada gelaran bagi suami penerima darjah kebesaran tersebut.

Senarai penerima

 Datuk Seri Utama Ismail Sabri Yaakob - 2022
 Tun Seri Setia Mohd Ali Rustam - 2020
 Datuk Seri Utama Haji Sulaiman Md Ali - 2020
 Tan Sri Muhyiddin Yassin - 2019
 Datuk Seri Utama Ir. Haji Idris Haron - 2016
 Datuk Seri Utama Dr. Ahmad Zahid Hamidi - 2015
 Datin Seri Utama Rosmah Mansor - 2010
 Toh Puan Datin Seri Utama Zurina Kassim - 2007
 Datuk Seri Utama Najib Tun Razak - 2007
 Tun Datuk Patinggi Abang Haji Abang Muhammad Salahuddin Abang Barieng - 2005
 Tun Datuk Seri Utama Haji Abdullah Ahmad Badawi - 2004
 Tun Datuk Seri Utama Dr. Siti Hasmah Mohd Ali - 2003
 Sultan Iskandar ibni Almarhum Sultan Ismail - 1988
 Tunku Abdul Rahman Putra Al-Haj - 1985

Rujukan

Darjah kebesaran negeri Melaka